section_heading: Životopis
paragraph_text: Jasenka Roter-Petrović rođena je u Sarajevu, ali je odrasla u Dubrovniku. Kći je Davorine-Dare i Rudimira-Rudija Rotera, uglednoga dubrovačkoga novinara koji je 2006. godine proglašen Pravednikom među narodima.<ref>[https://www.dubrovnik.hr/novost_clanak.php?id=1439 Grad Dubrovnik: 22. listopada 2006. – Rudimiru Roteru posthumno dodijeljeno odličje], pristupljeno 15. srpnja 2014. U Dubrovniku je završila osnovnu školu i gimnaziju, te glazbenu školu.<ref>Infobiro / Oslobođenje – Rade Petrović: »Od Potomja do Dubrovnika«, pristupljeno 15. srpnja 2014. Potom je studirala i 1961. diplomirala glasovir na Muzičkoj akademiji u Zagrebu u razredu prof. Ladislava Šabana. Postdiplomski studij završila je kod Dubravke Tomšič na Akademiji za glasbo u Ljubljani. U Sarajevu je radila kao profesorica u Srednjoj muzičkoj školi te viši umjetnički suradnik na tamošnjoj Muzičkoj akademiji. Koncertirala je diljem bivše Jugoslavije te u Italiji, Portugalu, Grčkoj, Čehoslovačkoj, SSSR-u i Rumunjskoj. Umjetnica je široke opće i glazbene kulture s razvijenim osjećajem za stilske odrednice. Njezine su interpretacije obilježene visokim tehničkim umijećem i tonskom nijansiranošću.